Христо Смирненски
Ааахх!!…
Сълзопролитно есенно настроение

chitanka.info

Ах, капки ситни, ситни,

ах, капки маргаритни

от оловно небе.

Ах, миналата есен

в такъв сокак ли тесен

и моя милост бе?!!

Де с шумни аркадаши

сред шум и звънки чаши

заварваше ме тя…

Ах, плачат небесата

и стенат по земята

поронени листа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.